चेन्नई के माधवराम इलाके में स्थित केमिकल गोदाम में लगी भीषण आग को बुझाने में लगे कई घंटे। हादसे में किसी के हताहत होने की सूचना नहीं।
 चेन्नई के माधवराम में एक केमिकल गोदाम में धमाके के साथ भीषण आग लग गई। आग इतने बड़े पैमाने पर लगी कि मौके पर 31 से अधिक फायर टेंडर व 1000 से ज्यादा दमकलकर्मियों को भेजना पड़ा। शनिवार तड़के लगी आग को काफी देर के प्रयास के बाद बुझाया जा सका। चेन्नई पेट्रो केमिकल्स लिमिटेड और चेन्नई एयरपोर्ट से कम से कम 31 फायर टेंडर तैनात किए गए थे। अधिकारियों ने पुष्टि की है कि हादसे में कोई जनहानि नहीं हुई है।
 फायर एंड रेस्क्यू सर्विसेज के प्रमुख सिलेंद्र बाबू ने बताया, "हादसे में कोई जनहानि नहीं हुई है। आग को फैलने से रोकना चुनौती था। पानी अकेले पर्याप्त नहीं था। हमें फोम का छिड़काव करना पड़ा। हमने सभी फायर टेंडर तैनात किए। "
उन्होंने कहा, "गोदाम में फार्मा इंडस्ट्री में इस्तेमाल किए जाने वाला ज्वलनशील केमिकल रखा हुआ था। हम जांच कर रहे हैं कि यह एक दुर्घटना थी या फिर कोई साजिश थी। "
शनिवार तड़के करीब 4 बजे लगी आग की भीषण लपटों और धुएं के गोलों ने आसपास के लोगों में दहशत पैदा कर दी थी। आग उग्र थी और 20 मीटर तक ऊपर जा रही थी। आग की लपटों के साथ बैरल और अन्य चीजों को हवा में उड़ते देखा गया।
 
चेन्नई के माधवराम इलाके में स्थित केमिकल गोदाम में लगी भीषण आग को बुझाने में लगे कई घंटे। हादसे में किसी के हताहत होने की सूचना नहीं। चेन्नई के माधवराम में एक केमिकल गोदाम में धमाके के साथ भीषण आग लग गई। आग इतने बड़े पैमाने पर लगी कि मौके पर इकतीस से अधिक फायर टेंडर व एक हज़ार से ज्यादा दमकलकर्मियों को भेजना पड़ा। शनिवार तड़के लगी आग को काफी देर के प्रयास के बाद बुझाया जा सका। चेन्नई पेट्रो केमिकल्स लिमिटेड और चेन्नई एयरपोर्ट से कम से कम इकतीस फायर टेंडर तैनात किए गए थे। अधिकारियों ने पुष्टि की है कि हादसे में कोई जनहानि नहीं हुई है। फायर एंड रेस्क्यू सर्विसेज के प्रमुख सिलेंद्र बाबू ने बताया, "हादसे में कोई जनहानि नहीं हुई है। आग को फैलने से रोकना चुनौती था। पानी अकेले पर्याप्त नहीं था। हमें फोम का छिड़काव करना पड़ा। हमने सभी फायर टेंडर तैनात किए। " उन्होंने कहा, "गोदाम में फार्मा इंडस्ट्री में इस्तेमाल किए जाने वाला ज्वलनशील केमिकल रखा हुआ था। हम जांच कर रहे हैं कि यह एक दुर्घटना थी या फिर कोई साजिश थी। " शनिवार तड़के करीब चार बजे लगी आग की भीषण लपटों और धुएं के गोलों ने आसपास के लोगों में दहशत पैदा कर दी थी। आग उग्र थी और बीस मीटर तक ऊपर जा रही थी। आग की लपटों के साथ बैरल और अन्य चीजों को हवा में उड़ते देखा गया।